El poliesportiu municipal supera la primera jornada post COVID-19 amb bons resultats
26 maig 2020

## El poliesportiu municipal supera la primera jornada post COVID-19 amb bons resultats26 maig 2020Última actualització: 14 juliol 2025

![](../gestion/img/_AO_2444-copia.jpg)  
  

La regidora delegada d'Esports, Lydia Morant ha valorat positivament la reobertura de les instal·lacions esportives que han adaptat el seu funcionament a la situació provocada per la crisi de la COVID-19 i les mesures de seguretat, sanitàries i de distanciament marcades des del Govern Central.

Lydia Morant ha ressaltat que durant les últimes setmanes l'àrea d'esports ha estat treballant en preparar un protocol de reobertura que aporte totes les garanties als usuaris i que s'adapte als condicionants del desconfinament i la desescalada.

"_Tot i la situació extraordinària que vivim hem pogut veure una situació de normalitat durant la jornada i una col·laboració total i absoluta per part dels clubs i els esportistes_" va destacar l'edil qui ha remarcat que des del departament d'esports s'han establert “_protocols d'accés a les instal·lacions, senyalitzat itineraris a tot el poliesportiu a més de col·locar cartells informatius sobre les normes de seguretat, distanciament i higiene_".

"A_ra mateix ja estem treballant en el protocol de seguretat de la Fase 2 amb el qual esperem poder procedir a l'obertura de nous espais esportius a mesura que la situació millore i se'ns permeta augmentar els aforaments a la resta d'esportistes que no siguen federats o elit que tinguen alguna competició pendent" "Seguirem treballant per poder donar un bon servei a tots els usuaris i que tots puguen practicar els seus esports sense exposar-se a riscos innecessaris i amb totes les garanties_".